ΓΡΑΠΤΗ ΕΡΩΤΗΣΗ E-0821/00

υποβολή: Roberta Angelilli (UEN) προς την Επιτροπή

(21 Μαρτίου 2000)

Θέμα: Άρθρο 211 του Omnibus Appropriation Act των Ηνωμένων Πολιτειών

Σχετικά με τη διένεξη πουφίσταται μεταξύ ΕΕ και ΗΠΑ η οποία έχει ως αντικείμενο το άρθρο 211 της Omnibus Appropriation Act των Ηνωμένων Πολιτειών του 1998, ερωτάται η Επιτροπή:

1. Ποία είναι τα προασπιζόμενα γενικά ευρωπαϊκά συμφέροντα στα πλαίσια της διένεξης αυτής;

2. Από το ανακοινωθέν τύπου μιας γαλλικής εταιρίας της Pernod Ricard της 7ης Φεβρουαρίου σχετικά με μία δυσμενή απόφαση της 4ης Φεβρουαρίου εφετείου των Ηνωμένων Πολιτειών της Αμερικής, διαφαίνεται μια προσπάθεια της εν λόγω γαλλικής εταιρίας να προκαταλάβει την Επιτροπή στις αποφάσεις που πρόκειται να λάβει. Δημιουργείται δηλαδή εντύπωση ότι γίνεται προσπάθεια χειραγώγησης τωνπηρεσιών της Επιτροπής.

Έχονταςπόψη τις προσπάθειες του Προέδρου Prodi για την επικράτηση της διαφάνειας στις πράξεις της Επιτροπής και τωνπαλλήλων της, είναι εγγυημένο ότι αυτή τη στιγμή η Επιτροπή προασπίζεται πράγματι γενικά συμφέροντα και όχι τα συμφέροντα μιας μεμονωμένης οικονομικού ομίλου;

3. Για το καλό του γενικού συμφέροντος, δε θα πρέπει να αποκτήσουν διεθνή ισχύ πράξεις δήμευσης όταν δεν συνοδεύονται από αποζημίωση των νομίμων ιδιοκτητών. Η αρχή αυτή είναι ευρέως αναγνωρισμένη στην Ευρώπη από τα συντάγματα και εφαρμόζεται πλειστάκις από τα δικαστήρια. Το άρθρο 211 του Omnibus Appropriation Act των Ηνωμένων Πολιτειών επιβεβαιώνει απλώς την αρχή αυτή.

Δεν πιστεύει η Επιτροπή ότι οδηγώντας την Ευρώπη σε αντιπαράθεση με τις Ηνωμένες Πολιτείες ενώπιον του ΠΟΕ με στόχο την αποδυνάμωση του άρθρου 211, θα μπορούσε να δώσει την εντύπωση ότι αγωνίζεται με ουσιαστικό στόχο ναπερισχύσει το δίκαιο του δημεύοντος έναντι του δικαίου του διωκομένου δηλαδή η δύναμη έναντι της δικαιοσύνης;

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις E-0820/00 και E-0821/00

(14 Απριλίου 2000)

Το Αξιότιμο Μέλος του Κοινοβουλίου αναφέρεται σε διάφορες πτυχές που αφορούν τη διένεξη με τις Ηνωμένες Πολιτείες σχετικά με το συμβιβάσιμο του άρθρου 211 της Omnibus Appropriations Act του 1998, των Ηνωμένων Πολιτειών με τις διατάξεις της συμφωνίας σχετικά με τις εμπορικές πτυχές των δικαιωμάτων πνευματικής ιδιοκτησίας (συμφωνία TRIPs) του Παγκόσμιου Οργανισμού Εμπορίου (ΠΟΕ).

Όσον αφορά την αναγνώριση ξένων δημεύσεων χωρίς την καταβολή αποζημίωσης, η τρέχουσα διένεξη στο πλαίσιο του ΠΟΕ δεν αφορά το κατά πόσον ή όχι οι ξένες δημεύσεις χωρίς την καταβολή αποζημίωσης πρέπει να αναγνωρίζονται ή όχι από άλλες τρίτες χώρες. Στην πραγματικότητα, τα αμερικανικά εμπορικά σήματα δεν δημεύθηκαν και δεν θα μπορούσαν να δημευθούν από την κουβανική κυβέρνηση. Ιδιώτες και εταιρείες οι οποίοι εθίγησαν από τις δημεύσεις που αποφάσισε η κουβανική κυβέρνηση, παρέμειναν ιδιοκτήτες εκτός Κούβας. Ιδιαίτερα, τα δικαιώματά τους όσον αφορά τα εμπορικά σήματα που είχαν καταχωρηθεί στις Ηνωμένες Πολιτείες, δεν εθίγησαν και μετά από την κουβανική επανάσταση.

Η διένεξη στο πλαίσιο του ΠΟΕ έχει μάλλον σχέση με τη μεταχείριση των αμερικανικών εμπορικών σημάτων, τα οποία έχουν εγκαταλειφθεί από τους πρώην κουβανούς ιδιοκτήτες τους και τα οποία μπορούν να καταχωρηθούν, να ανανεωθούν και να εφαρμοστούν στις Ηνωμένες Πολιτείες από το νέο ιδιοκτήτη μόνοπό ορισμένους όρους. Οι όροι αυτοί περιέχονται στο άρθρο 211 που ψηφίστηκε από τις Ηνωμένες Πολιτείες 40 χρόνια περίπου μετά την κουβανική επανάσταση. Το άρθρο 211 δεν περιέχει ούτε ενισχύει την αρχή που ανέφερε το Αξιότιμο Μέλος του Κοινοβουλίου, της μη αναγνώρισης των ξένων δημεύσεων.

Μετά από λεπτομερή ανάλυση του άρθρου 211, η Επιτροπή κατέληξε στο συμπέρασμα ότι το άρθρο 211 παραβιάζει ορισμένες διατάξεις των συμφωνιών TRIPs, κυρίως τις διατάξεις σχετικά με την εθνική μεταχείριση, τις διατάξεις σχετικά με τα εμπορικά σήματα και την εφαρμογή τους. Την ανάλυση αυτή συμμερίστηκαν όλα τα κράτη μέλη.

Όσον αφορά τις συνέπειες εισαγωγής διακρίσεων του άρθρου 211, η Επιτροπή θα ήθελε να επαναλάβει ότι η διένεξη στο πλαίσιο του ΠΟΕ δεν αφορά το θέμα των δημεύσεων των εμπορικών σημάτων χωρίς καταβολή αποζημίωσης. Οι όροι για την καταχώρηση και την εφαρμογή εμπορικού σήματος που περιέχονται στο άρθρο 211, κατά την άποψη της Κοινότητας και των κρατών μελών της, παραβιάζουν τη συμφωνία TRIPs, κυρίως επειδή το άρθρο 211 θίγει μόνο τους λεγόμενους συγκεκριμένουςπηκόους (designated nationals) συμπεριλαμβανομένων των κουβανών και κουβανικών επιχειρήσεων. Οι Ηνωμένες Πολιτείες, κατά τις διαβουλεύσεις του ΠΟΕ που διεξήχθησαν το Σεπτέμβριο του 1999 και το Δεκέμβριο του 1999, δεν απέδειξαν ότι εφαρμόζονται παρόμοιες διατάξεις στουςπηκόους των Ηνωμένων Πολιτειών ή τρίτων χωρών άλλων από την Κούβα.

Κατά τη διένεξη στο πλαίσιο του ΠΟΕ, ο κύριος στόχος της Επιτροπής παραμένει να είναι η σωστή εφαρμογή και εκτέλεση από τις Ηνωμένες Πολιτείες της συμφωνίας TRIPs του ΠΟΕ, έχονταςπόψη ότι το άρθρο 211 ενδέχεται να θίξει όλες τις ευρωπαϊκές εταιρείες που έχουν εμπορικές σχέσεις με την Κούβα. Θα είναι προς όφελος της Κοινότητας και των κρατών μελών της να εξασφαλιστεί ότι οι διατάξεις της συμφωνίας TRIPs του ΠΟΕ τηρούνται από όλα τα μέλη του ΠΟΕ.

Η Κοινότητα και τα κράτη μέλη της έθιξαν το ασυμβίβαστο του άρθρου 211 με τη συμφωνία TRIPs του ΠΟΕ με τις Ηνωμένες Πολιτείες σε πολλές ευκαιρίες, συμπεριλαμβανομένων κατά το παρελθόν, τριών διασκέψεων κορυφής ΕΕ-Ηνωμένων Πολιτειών καθώς και στο Συμβούλιο TRIPs του ΠΟΕ, προκειμένου να εξευρεθεί φιλική λύση στο θέμα αυτό. Ωστόσο, η αμερικανική διοίκηση αρνείται συνεχώς να δεσμευθεί σε ουσιαστική συζήτηση. Η Κοινότητα και τα κράτη μέλη της ζήτησαν, τον Ιούλιο του 1999, διαβουλεύσεις στο πλαίσιο της συμφωνίας ρύθμισης των διαφορών. Έγιναν δύο γύροι διαβουλεύσεων, το Σεπτέμβριο του 1999 και το Δεκέμβριο του 1999 αλλά οι Ηνωμένες Πολιτείες διατήρησαν την άποψη ότι το άρθρο 211 συμφωνεί με τις αμερικανικές διεθνείςποχρεώσεις.

Έχοντας αξιολογήσει τα αποτελέσματα των διαβουλεύσεων του ΠΟΕ και τα εμπλεκόμενα οικονομικά και πολιτικά συμφέροντα, η Επιτροπή κατέληξε στο συμπέρασμα ότι η μόνη διαθέσιμη οδός για την Κοινότητα και τα κράτη μέλη της, για να εξασφαλιστεί η σωστή εφαρμογή της συμφωνίας TRIPs του ΠΟΕ από τις Ηνωμένες Πολιτείες, στη συγκεκριμένη περίπτωση, είναι η σύγκλιση ειδικής επιτροπής του ΠΟΕ.

Τέλος, σχετικά με τιςποτιθέμενες επιπτώσεις στη διαδικασία λήψης απόφασης της Επιτροπής, της έκφρασης από ευρωπαϊκή εταιρεία των συμφερόντων της στη διένεξη, η Επιτροπή θα ήθελε να επαναλάβει ότι συνεχίζει να ενδιαφέρεται για τη σωστή εφαρμογή και εκτέλεση από τις Ηνωμένες Πολιτείες της συμφωνίας TRIPs του ΠΟΕ. Αν και το άρθρο 211 μέχρι σήμερα έχει εφαρμοστεί παρά μόνο μία φορά, μπορεί να θίξει όλες τις ευρωπαϊκές εταιρείες που διατηρούν εμπορικές σχέσεις με την Κούβα. Η Επιτροπή βεβαιώνει το Αξιότιμο Μέλος του Κοινοβουλίου ότι συνεχίζει να ανθίσταται σε κάθε προσπάθεια αλλοίωσης της θέσης της από οιοδήποτε ενδιαφερόμενο μέρος.